作者：姚云文
词牌/韵律：紫萸香慢

paragraphs: 近重阳、偏多风雨，绝怜此日暄明。
问秋香浓未，待携客、出西城。
正自羁怀多感，怕荒台高处，更不胜情。
向尊前、又忆洒酒插花人。
只座上、已无老兵。
凄情。
浅醉还醒。
愁不肯、与诗平。
记长楸走马，雕弓ㄇ柳，前事休评。
紫萸一枝传赐，梦谁到、汉家陵。
尽乌纱、便随风去，要天知道，华发如此星星。
歌罢涕零。